
              CONSILIUL LOCAL     
H O T Ă R Â R E A  NR.51
DIN  7 MAI 2026
Privind implementarea proiectului ”DOTAREA PRIMĂRIEI ORAȘULUI SÂNNICOLAU MARE CU ECHIPAMENTE ȘI MOBILIER”
             Consiliul Local al oraşului Sânnicolau Mare, judeţul Timiş;

Având în vedere:

· Raportul nr.9642/30.04.2026, întocmit de către dl.Gheorghe Rafael Cîmpan-șef Serviciu management, proiecte, achiziții publice și autorizare transport local;

· Referatul de aprobare nr.9643/30.04.2026 a primarului Oraşului Sânnicolau Mare;
· Prevederile O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare;
· Prevederile Legii nr.273/2006 privind finanțele publice locale cu modificările și completările ulterioare;

· Prevederile art. 129 alin. (2) lit. b) și d) din O.U.G. nr. 57/2019 privind Codul administrativ, cu modificările și completările ulterioare;

· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură, al Comisiei juridice, disciplină, amenajarea teritoriului, urbanism, protecţia mediului şi turism şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 
                      În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:



Art.1  –  Se aprobă implementarea proiectului ”DOTAREA PRIMĂRIEI ORAȘULUI SÂNNICOLAU MARE CU ECHIPAMENTE ȘI MOBILIER”, denumit în continuare Proiect.
         Art.2 –   Consiliul Local al orașului Sânnicolau Mare se angajează să prevadă cheltuielile aferente Proiectului în bugetul local pentru perioada de realizare a investiției, în cazul obținerii finanțării.

      Art. 3 –  Orașul Sânnicolau Mare se obligă să asigure veniturile necesare acoperirii cheltuielilor întreținere/mentenanță și gestionare a investițiilor, pe o perioadă de cel puțin 5 ani, de la data efectuării ultimei plăti de către AFIR – AGENȚIA PENTRU FINANȚAREA INVESTIȚIILOR RURALE și își asumă angajamentul că proiectul nu va fi generator de venit.
     Art. 4 –  Numărul locuitorilor și caracteristicile Proiectului, sunt cuprinse în anexa 1, care este parte integrantă din prezenta hotărâre.

  Art. 5 – Reprezentantul legal al orașului este, potrivit legii, primarul acestuia, în dubla sa calitate și de ordonator principal de credite.
  Art. 6  –  Consiliul local al orașului Sânnicolau Mare îl nominalizează și îl deleagă pe dl. Groza Dănuț, in calitate de reprezentant legal al orașului Sânnicolau Mare – primar, pentru relația cu AFIR în derularea proiectului.
          Art.7.  Cu aducere la îndeplinire a prezentei hotărâri se încredinţează Serviciului management, proiecte, achiziții publice și autorizare transport local.

        Art.8. Prezenta hotărâre se comunică :

· Instituţiei Prefectului judeţul Timiş;

· Secretarului general al oraşului Sânnicolau Mare;

· Primarului oraşului Sânnicolau Mare;

· Serviciului management, proiecte, achiziții publice și autorizare transport local.

PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
MARIAN LEONTIN LUCA                              FLORENTINA CORINA  PETCU 

Hotărârea a fost adoptată în unanimitate.

